Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ Տեղական ինքնակառավարման մարմինների կազմավորման օրվա կապակցությամբ

———————————————————————————

Հարգե՛լի գործընկերներ և ավագանու անդամներ,

Ջերմորեն շնորհավորում եմ մասնագիտական տոնի կապակցությամբ:

Մաղթում եմ հաջողություն, վստահություն և հաստատակամություն ձեր ստանձնած բարդ ու պատասխանատու աշխատանքում։

Լինելով քաղաքացի-պետություն կապն ապահովող առաջնային օղակ՝ դուք ամեն օր առնչվում եք քաղաքացիներին հուզող տարատեսակ խնդիրների, ինչի շնորհիվ ՏԻՄ-երի նկատմամբ քաղաքացիների վստահությունն աճել է: Վստահությանը զուգահեռ ավելացել է նաև տեղական ինքնակառավարմանը հանրության մասնակցությունը, ինչն իր հերթին հնարավորություն է տալիս ավելի լավ պատկերացնելու տեղական նշանակության խնդիրներն ու հնարավորինս արագ և ճիշտ լուծումներ գտնելու դրանց համար՝ միաժամանակ ապահովելով գործընթացների առավել թափանցիկությունը:

Տեղական ինքնակառավարման համակարգը չափազանց կարևոր առաքելություն ունի մեր պետականության կայացման և համայնքի բնակիչների համար բարեկեցիկ և զարգացող միջավայրի ձևավորման գործընթացում: Երախտագիտությունս եմ ուզում հայտնել այս բարդ ոլորտում ցուցաբերած պատասխանատվության և նվիրումի, բնակչության խնդիրներին արագ արձագանքման և դրանց լուծմանը միտված ամենօրյա հետևողական աշխատանքի համար:

Համոզված եմ, որ շարունակելու եք վստահորեն կատարել ձեր առջև դրված խնդիրները՝ հանուն համայնքի զարգացման և պետության առաջընթացի: Կրկին շնորհավորելով բոլորիդ մասնագիտական տոնի առթիվ՝ մաղթում եմ արգասաբեր աշխատանք, բարեկեցություն և նորանոր հաջողություններ։